รัฐบาลไทย-ข่าวทำเนียบรัฐบาล-ผู้ว่าฯ สกลนคร จับมือนายอำเภอเมืองสกลนคร น้อมนำพระดำริ "หมู่บ้านยั่งยืน" ลงพื้นที่ติดตามการขับเคลื่อนพร้อมทวนสอบถังขยะเปียกลดโลกร้อนและถามไถ่ให้กำลังใจพี่น้องประชาชนปลูกผักสวนครัว
วันพุธที่ 1 มีนาคม 2566
01/03/2566
ผู้ว่าฯ สกลนคร จับมือนายอําเภอเมืองสกลนคร น้อมนําพระดําริ "หมู่บ้านยั่งยืน" ลงพื้นที่ติดตามการขับเคลื่อนพร้อมทวนสอบถังขยะเปียกลดโลกร้อนและถามไถ่ให้กําลังใจพี่น้องประชาชนปลูกผักสวนครัว
ผู้ว่าฯ สกลนคร จับมือนายอําเภอเมืองสกลนคร น้อมนําพระดําริ "หมู่บ้านยั่งยืน" ลงพื้นที่ติดตามการขับเคลื่อนพร้อมทวนสอบถังขยะเปียกลดโลกร้อนและถามไถ่ให้กําลังใจพี่น้องประชาชนปลูกผักสวนครัวสร้างความมั่นคงด้านอาหารเพื่อเสริมสร้างคุณภาพชีวิตที่ดีอย่างยั่งยืน
เมื่อวันที่ 28 ก.พ. 66 นางจุรีรัตน์ เทพอาสน์ ผู้ว่าราชการจังหวัดสกลนครและประธานแม่บ้านมหาดไทยจังหวัดสกลนคร เปิดเผยว่า จังหวัดสกลนครและพี่น้องชาวสกลนครได้รับพระกรุณาธิคุณจากสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ในการเสด็จทรงงานเพื่อติดตามและพระราชทานแนวทางการพัฒนาคุณภาพชีวิตที่ดีของพี่น้องประชาชนในหลายวาระโอกาส โดยเฉพาะอย่างยิ่งในการเสด็จทรงงาน ณ บ้านดอนกอย ตําบลสว่าง อําเภอพรรณานิคม พระองค์ได้พระราชทานพระวินิจฉัยในการพัฒนาผลงานด้านการทอผ้าย้อมคราม ด้วยทรงส่งเสริมตั้งแต่ต้นน้ํา คือ การปลูกพืชให้สีธรรมชาติ กลางน้ํา การพัฒนารูปแบบ ลวดลาย การถักทอ การตัดเย็บ ให้มีความร่วมสมัย สอดคล้องกับความต้องการของผู้บริโภคตามหลักแฟชั่นนิยม และปลายน้ํา คือ การพัฒนาช่องทางการตลาด สู่การสร้างแบรนด์ที่เป็นที่รู้จักโดยทั่วไปภายใต้ชื่อ “ดอนกอยโมเดล” ยังผลทําให้พี่น้องประชาชนบ้านดอนกอยและชุมชนใกล้เคียง ได้มีรายได้จากอาชีพเสริมหลังการทําการเกษตรกรรม ที่สูงขึ้นอย่างมีนัยสําคัญ ส่งผลต่อชีวิตความเป็นอยู่ที่ดีขึ้นของพี่น้องประชาชน
“นอกจากนี้ พระองค์ได้พระราชทานแนวทางพระดําริ “หมู่บ้านยั่งยืน (Sustainable Village)” แก่นายสุทธิพงษ์ จุลเจริญ ปลัดกระทรวงมหาดไทย และ ดร.วันดี กุญชรยาคง จุลเจริญ นายกสมาคมแม่บ้านมหาดไทย สู่การนําร่องการพัฒนาพื้นที่หมู่บ้านยั่งยืน ณ บ้านดอนกอย แห่งนี้ ด้วยการส่งเสริมให้พี่น้องประชาชนทุกครัวเรือน ได้มีการน้อมนําพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในการเสริมสร้างความมั่นคงด้านอาหาร ปลูกพืชผักสวนครัว ครัวเรือนละไม่น้อยกว่า 20 ชนิด ตามโครงการ “บ้านนี้มีรัก ปลูกผักกินเอง” และตลอด 2 ข้างทางในหมู่บ้าน ได้มีการปลูกไม้ให้ผลตามโครงการ “ทางนี้มีผล ผู้คนรักกัน” นอกจากนี้ ในทุกครัวเรือน ได้มีการจัดทําถังขยะเปียกลดโลกร้อน และใช้งานจริง ด้วยการนําเศษอาหารและเศษใบไม้ใบหญ้ามาใส่ในถังขยะเปียกแล้วปิดฝา เพื่อทําเป็นปุ๋ยอินทรีย์สารบํารุงดินบํารุงพืชผักสวนครัวและบํารุงดิน โดยมีฝาปิดเพื่อลดการปลดปล่อยก๊าซมีเทนขึ้นสู่ชั้นบรรยากาศ พร้อมทั้งส่งเสริมพลังความรัก ความสามัคคี ของพี่น้องประชาชนในชุมชน ด้วยการสร้างทีมจิตอาสา จัดตั้ง “คุ้มบ้าน” ดูแลชีวิตความเป็นอยู่ของคนในชุมชน และส่งเสริมให้คนรุ่นใหม่ ทั้งเด็ก เยาวชน นักเรียน ในทุกบ้าน ทุกครอบครัว ได้เรียนรู้ภูมิปัญญาการย้อมผ้า การทอผ้า และศิลปวัฒนธรรมของชุมชนเพื่อสร้างความยั่งยืน” ผวจ.สกลนคร กล่าว
นางจุรีรัตน์ เทพอาสน์ ผู้ว่าราชการจังหวัดสกลนคร กล่าวเพิ่มเติมว่า จากแนวทางการทรงงานที่สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พระราชทานให้กับชาวสกลนครดังที่กล่าวข้างต้น ทําให้ในวันนี้ จังหวัดสกลนคร ได้น้อมนําแนวพระดําริ “หมู่บ้านยั่งยืน (Sustainable Village)” ขับเคลื่อนขยายผลไปยังทุกอําเภอของจังหวัดสกลนคร สอดคล้องกับนโยบายของกระทรวงมหาดไทยในการส่งเสริมพัฒนาคุณภาพชีวิตของประชาชนด้วยการคัดเลือกหมู่บ้านที่ได้รับการพัฒนาและมีครัวเรือนตกเกณฑ์ที่กําหนด อย่างน้อยตําบลละ 1 หมู่บ้าน ดําเนินการส่งเสริมพัฒนาควบคู่กับการดูแลประชาชนในทุกหมู่บ้านให้มีคุณภาพชีวิตที่ดีตามแนวพระดําริ เพื่อเฉลิมพระเกียรติเนื่องในโอกาสมหามงคลทรงเจริญพระชนมายุครบ 3 รอบ 36 พรรษา วันที่ 8 มกราคม 2566 โดยในวันนี้ ตนได้ลงพื้นที่พร้อมกับนางสาวจิราภรณ์ เบิกบานดี นายอําเภอเมืองสกลนคร และสมาชิกแม่บ้านมหาดไทยจังหวัดสกลนคร กํานัน ผู้ใหญ่บ้าน และนายทรงหลาย พรมพิลาด นายกองค์การบริหารส่วนตําบลโนนหอม เพื่อตรวจเยี่ยมการขับเคลื่อนการพัฒนาคุณภาพชีวิตของพี่น้องประชาชนตําบลโนนหอม อําเภอเมืองสกลนคร จังหวัดสกลนคร ตามแนวพระดําริฯ พร้อมทั้งได้ทําการทวนสอบและให้คําแนะนําในด้านการจัดทําถังขยะเปียกลดโลกร้อน ซึ่งพบว่า พี่น้องประชาชนตําบลโนนหอมทุกครัวเรือน ได้มีการจัดทําถังขยะเปียกลดโลกร้อน และจากการทวนสอบตามนโยบายการดําเนินงานด้านการเปลี่ยนแปลงสภาพภูมิอากาศของกระทรวงมหาดไทยและจังหวัดสกลนครพบว่า พี่น้องประชาชนมีการใช้งานถังขยะเปียกลดโลกร้อนจริงทุกครัวเรือน นอกจากนี้ ในทุกครัวเรือนยังได้มีการน้อมนําพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรัก ปลูกผักกินเอง” ด้วยการปลูกพืชผักสวนครัวเป็นจํานวนมากหลากหลายชนิด เช่น กะหล่ําปลี ตะไคร้ มะกรูด มะนาว คะน้า ตําลึง มะเขือ กะเพรา ต้นหอม ผักชี เป็นต้น ทําให้สามารถลดรายจ่ายในครัวเรือน และยังมีพืชผักสวนครัวที่ปลอดสารพิษไว้บริโภคตลอดทั้งปี และที่สําคัญเมื่อมีปริมาณมาก ได้มีการนํามาแจกจ่าย นํามาแลก นํามาแบ่งปันให้กับเพื่อนบ้าน และคนในชุมชน สร้างพลังความรัก ความสามัคคี อีกด้วย
ด้าน นางสาวจิราภรณ์ เบิกบานดี นายอําเภอเมืองสกลนคร กล่าวว่า อําเภอเมืองสกลนคร ได้ดําเนินการขยายผลส่งเสริมให้ทุกครัวเรือนเข้าร่วมโครงการถังขยะเปียกลดโลกร้อน ครบทั้ง 100% จํานวน 46,408 ครัวเรือน ซึ่งจากการลงพื้นที่ร่วมกับท่านผู้ว่าราชการจังหวัดสกลนครในพื้นที่ตําบลโนนหอมในวันนี้ พบว่าทุกครัวเรือนได้มีการดําเนินการ แต่มีบางครัวเรือนที่ยังมีความเข้าใจที่คลาดเคลื่อน คือ ฝังถังขยะเปียกลงไปในหลุมดินรูปลิ่มไม่ถึง 2 ใน 3 ทําให้ระดับถังสูงอยู่ จึงได้ให้คําแนะนําในการวางถังลงไปให้ได้ระดับที่ถูกต้องตามหลักวิชาการ พร้อมทั้งได้เสนอแนะกํานัน ผู้ใหญ่บ้าน และนายกองค์การบริหารส่วนตําบลโนนหอม ได้ประชาสัมพันธ์สร้างการรับรู้ความเข้าใจที่ถูกต้องในการจัดทําถังขยะเปียกลดโลกร้อน และการใช้งานเพื่อให้ทุกครัวเรือนได้มีถังขยะเปียกลดโลกร้อนที่ถูกต้องตามหลักวิชาการ ซึ่งขณะนี้สามารถทวนสอบไปได้แล้วประมาณ 20 % เพื่อให้ประชาชนทุกคนสามารถเป็นส่วนหนึ่งในการลดการปลดปล่อยก๊าซมีเทนขึ้นสู่ชั้นบรรยากาศ และยังเป็นการส่งเสริมให้เกิดคาร์บอนเครดิตที่จะแปลงเป็นทุนให้กับชุมชนใช้ในการพัฒนาคุณภาพชีวิตของสมาชิกในชุมชนอีกด้วย
นายอําเภอเมืองสกลนคร กล่าวต่ออีกว่า ในด้านการส่งเสริมการน้อมนําพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี “บ้านนี้มีรัก ปลูกผักกินเอง” อําเภอเมืองสกลนคร ได้มุ่งมั่นน้อมนํามาขยายผลขับเคลื่อนสู่การรณรงค์ให้ทุกครัวเรือนได้เล็งเห็นถึงประโยชน์ในการปลูกพืชผักสวนครัวที่นอกจากจะทําให้ลดรายจ่ายในครัวเรือนได้ถึงวันละ 100 บาทต่อครัวเรือนแล้ว ยังเป็นการทําให้สมาชิกในครอบครัวได้มีกิจกรรมร่วมกัน เช่น พ่อขุดดิน ปรับสภาพดิน ลูกช่วยปลูกต้นไม้ แม่ช่วยรดน้ํา คุณตาคุณยายช่วยทําอาหารการกิน มารับประทานร่วมกัน และบางครัวเรือน คุณตาคุณยายยังเป็นผู้นําในการพาลูกหลานปลูกผักสวนครัวและเก็บเกี่ยวผลผลิตมารับประทาน โดยมี ปุ๋ยอินทรีย์ ที่ได้จากถังขยะเปียกลดโลกร้อนเป็นปุ๋ยชั้นดีเป็นสารบํารุงดินชั้นดีที่ทําให้พืชผักอุดมสมบูรณ์อีกด้วย แต่ทั้งนี้ ก็ยังพบว่ามีหลายครัวเรือนที่ปลูกพืชผักน้อยชนิด เพราะต้องไปทํางานนอกบ้าน แต่ก็ยังคงเห็นความสําคัญในการปลูกพืชผักไว้รับประทานร่วมกันในช่วงวันหยุดของสัปดาห์ และบางครัวเรือนก็ปลูกเพื่อแบ่งปันคนในชุมชน เป็นต้น
นายอําเภอเมืองสกลนคร กล่าวเพิ่มเติมว่า นอกจากนี้ อําเภอเมืองสกลนคร ในฐานะเป็นอําเภอนําร่องบําบัดทุกข์ บํารุงสุขเมื่อปี 2565 และผ่านการฝึกอบรมอําเภอบําบัดทุกข์ บํารุงสุขในปี 2566 จึงได้มีการสร้าง “ทีมจิตอาสา” จาก 7 ภาคีเครือข่ายในพื้นที่ ขับเคลื่อนสร้างสิ่งที่ดีให้กับชุมชน โดยได้ร่วมกันดําเนินการขยายผลสร้างการรับรู้ความเข้าใจตามแนวทางการจัดงาน “วันดินโลก” ในการประชุมประจําเดือนของอําเภอ และการประชุมกํานันผู้ใหญ่บ้าน การลงพื้นที่พบปะพี่น้องประชาชน พร้อมทั้งขอความร่วมมือองค์กรปกครองส่วนท้องถิ่นทุกแห่งในพื้นที่ได้ส่งเสริมองค์ความรู้และหลักการดูแลบํารุงรักษาดินให้กับพี่น้องประชาชนตามศักยภาพและพื้นที่ หรือที่เรียกว่าตาม “ภูมิสังคม” เช่น การไถกลบ การปรุงดิน การทําปุ๋ยอินทรีย์ รวมทั้งได้นํานโยบายของนางจุรีรัตน์ เทพอาสน์ ผู้ว่าราชการจังหวัดสกลนคร ที่มุ่งเพิ่มพื้นที่สีเขียวในทุกอําเภอของจังหวัดสกลนคร ผ่านโครงการ “1 คน 1 กล้า” คือ องค์กรปกครองส่วนท้องถิ่นใดมีจํานวนประชากรเท่าไหร่ ก็จะมีการปลูกต้นไม้เท่ากับจํานวนคนในเขตท้องถิ่นนั้นหรือมากกว่า ซึ่งนอกจากจะเป็นการเพิ่มพื้นที่สีเขียวในเขตองค์กรปกครองส่วนท้องถิ่นแล้ว ยังเป็นการสร้างความมั่นคงทางอาหาร และเป็นการสร้างอัตลักษณ์ของแต่ละตําบล/หมู่บ้านที่สามารถเชื่อมโยงสู่การส่งเสริมการท่องเที่ยวเชิงนิเวศน์หรือเชิงวัฒนธรรม (โฮมสเตย์) เช่น พื้นที่ตําบลดงมะไฟ ก็ได้มีกิจกรรมปลูกต้นมะไฟ 2 ข้างทาง เพื่อไปวัดถ้ําผาแด่น เป็นเอกลักษณ์ถนนสายมะไฟไปวัดถ้ําผาแด่น และที่ตําบลเหล่าปอแดง ซึ่งแต่เดิมไม่มีต้นปอแดงตามชื่อตําบลเลย ก็ได้มีการส่งเสริมให้เกิดการปลูกต้นปอแดงในตําบล พร้อมทั้งส่งเสริมการพัฒนาผลิตภัณฑ์เด่นของพื้นที่จากวัสดุธรรมชาติที่มีมากในพื้นที่ตําบล คือ ต้นไม้ ด้วยการส่งเสริมอาชีพการทํา “หวด” หรือ “ที่นึ่งข้าวเหนียว” ด้วยการออกแบบสานหวดขนาดเล็กไว้ใส่โคมไฟ นํามาสานเพื่อทําที่กรองกาแฟ เพื่อเป็นของที่ระลึก หรือใส่ตุ๊กตาตัวเล็ก ๆ โดยให้ผู้สูงอายุ คนว่างงาน ผู้พิการ และหญิงตั้งครรภ์ ได้ฝึกฝนและช่วยกันทํา ซึ่งสามารถใช้เป็นอาชีพเสริมสร้างรายได้ และเป็นการใช้เวลาให้เกิดประโยชน์ รวมทั้งการส่งเสริมการบริหารจัดการขยะตามหลักการ 3ช (3Rs) คือ ใช้น้อย ใช้ซ้ํา และนํากลับมาใช้ใหม่ ผ่านหอกระจายข่าว และกํานัน ผู้ใหญ่บ้าน ผู้ช่วยผู้ใหญ่บ้าน คณะกรรมการหมู่บ้าน และสมาชิกสภาองค์กรปกครองส่วนท้องถิ่นในพื้นที่ เพื่อเชื่อมโยงให้อําเภอเมืองสกลนครเป็นเมือง 3 ธรรม คือ ธรรมะ วัฒนธรรม และธรรมชาติ ตามนโยบายจังหวัดสกลนคร อันจะทําให้เกิดการสร้างอาชีพ สร้างรายได้ และต่อยอดเรื่องสุขภาพอนามัยให้ประชาชนอยู่ดีกินดี ด้วยพลังของภาคีเครือข่ายทุกตําบลของอําเภอเมืองสกลนคร
“นอกจากนี้ ภายหลังจากการอบรมโครงการอําเภอบําบัดทุกข์ บํารุงสุขในปี 2566 นี้ อําเภอเมืองสกลนคร ได้เสนอ “โครงการ 1 ตําบล 1 หมู่บ้าน เครือข่ายพลัง บวร รักษ์น้ํา รักสกล ด้วยวิถีพอเพียงสู่ความยั่งยืน” ซึ่งในการประชุมประจําเดือนของอําเภอเมืองสกลนครในวันที่ 2 มีนาคม 2566 นี้ จะได้มีการหยิบยกประเด็นโครงการฯ ดังกล่าว ซึ่งเกิดจากการระดมความคิดของ "ทีมอําเภอเมืองสกลนคร" เพื่อทําให้ชาวอําเภอเมืองสกลนครได้แสดงออกถึงความรักสกล ที่เป็นเมือง 3 ธรรม : ธรรมะ วัฒนธรรม ธรรมชาติ เช่น รักษ์น้ํา เรามีหนองหาน มีแหล่งน้ําในท้องที่ ต้องระดมความคิดกันว่าทําอย่างไรให้อนุรักษ์ทรัพยากรที่มีอยู่และใช้ให้เกิดประโยชน์มากที่สุด ด้วยหลักการทรงงาน “บวร” คือ บ้าน วัด ราชการ ที่ต่างเป็นภาคีเครือข่ายในพื้นที่ โดยกําหนดให้ขับเคลื่อนโครงการนี้ตําบลละ 1 หมู่บ้าน ซึ่งภายหลังจากการประชุมประจําเดือนมีนาคม จะได้นําปลัดอําเภอ และทีมอําเภอ ลงพื้นที่เพื่อกระจายแนวความคิด และรับฟังความคิดเห็น มุมมอง แนวคิด ของพี่น้องประชาชนในพื้นที่อําเภอเมืองสกลนคร เพื่อปลุกพลังความรักเมืองสกลนคร ความปรารถนาดีประชาชนอยากเห็นเมืองสกลนครเป็นเมืองแห่งความอุดมสมบูรณ์ของทรัพยากรน้ําและทรัพยากรธรรมชาติ ซึ่งหากพี่น้องประชาชนทุกคน ทุกภาคีเครือข่ายร่วมแรง ร่วมใจกันทําแล้ว ท้ายที่สุด ทุกคนก็จะได้รับผลประโยชน์ร่วมกัน อันจะนํามาซึ่ง “ความสุขที่ยั่งยืน” ด้วยพลัง Partnership ของประชาชนในพื้นที่” นายอําเภอเมืองสกลนคร กล่าวในช่วงท้าย